Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1299

10. évfolyam „B” tagozat Fejlesztési feladatok – A szintetizátor–keyboard hangszer múltjának, fejlõdési szakaszainak, felépítési sajátosságainak ismerete. – Az audio felvételekhez használt berendezések ismerete, az alkalmazás során gyakrabban elõforduló fájlformátumok ismerete. – A stúdió– és a színpadtechnikában alkalmazott eszközök ismerete, a az alkalmazás során az alapvetõ munkavédelmi elõírások betartása. – A szerzõi jogok ismerete. – Az improvizációs skálák (egészhangú, fél–egész, stb.) ismerete. – A bartóki tengelyrendszer alkalmazása egyszerûbb hangnemekben. – Az alterált és hiányos akkordok alkalmazása, azok funkcióinak ismerete. – A tánc– és jazz–zenében összhangzattani összefüggések, jelölések ismerete és alkalmazása: tonális kitérõk, wamp, harmóniák oldási lehetõségei. – A zenemûvek formai sajátosságainak felismerése. – Egyszerûbb tánczenei darabok transzponálása és harmonizálása. – A tánczenében használatos stílusok alkalmazása önálló bal kéz kísérettel zongorán is. – Az elõzõ évfolyamokhoz igazítva ötven–hatvan tánczenei szám elsajátítása különbözõ stílusokban. Ajánlott tananyag Fehér József: Gorsium szintetizátoriskola III–IV. (Gorsium GBT, Tác) Fehér József: A XX. század hangszere a szintetizátor (Gorsium GBT, Tác) Balázs Fecó: Dalai napjainkig (Solo Music Budapest) Esze Jenõ: Tanuljunk zongorázni tánczenét (ESMTK CO–Sinus Kiadó, Budapest) Dr. Kesztler Lõrinc: Összhangzattan (Editio Musica, Budapest) Sík Zoltán: MIDI alapozás és MIDI protokoll (Pixel Graphics) C. Czerny: A kézügyesség iskolája I–II. (Editio Musica, Budapest) J. S. Bach: Két– és háromszólamú invenciók (Rózsavölgyi – Urtext, Budapest) Bartók: Mikrokozmosz IV–V. (Editio Musica, Budapest) Csajkovszkij: Jugendalbum (Editio Musica, Budapest) Chopin: Keringõk, mazurkák Beethoven: Szonatinák (Solymos P.) Gonda János: A rögtönzés világa II–III. Lehotka Gábor: Gorsium Orgonaiskola – 2000 (Gorsium GBT, Tác) Követelmény Legyen képes a tanuló virtuózabb játékmódra, improvizációkra, ismerje és alkalmazza a funkcióelmélet szabályait. Legyen képes az egyszerûbb tánczenei darabok önálló harmonizálására. Legyen képes önálló wamp szerkesztésére és alkalmazására. Az év végi vizsga ajánlott anyaga – öt különbözõ ritmusú tánc– és jazz–zenei darab elõadása arranger kísérettel és arranger kíséret nélkül, önálló bal kéz kísérettel, improvizálva; – két szabadon választott elõadási darab Követelmények a továbbképzõ évfolyamok elvégzése után Az „A” tagozat végén A tanuló ismerje: – A harmóniák alterációs lehetõségeit – A funkcióelmélet szabályait – Az improvizációs skálákat – A harmóniák leütési szabályzatait a zongora– és szintetizátor–keyboard játék vonatkozásában – A számítógépes editáló– és sequencer programok mûködését – A stúdiótechnikában alkalmazott eszközök használati módját Legyen képes: – A funkcióelmélet szabályait a gyakorlati játék során alkalmazni – Mint tánc–, jazz– és zenei darabokat improvizálni az általánosan elfogadott akkordsorok alapján – A természetes, oldott hangszerkezelésre – Technikájának önálló továbbfejlesztésére – Követni és elsajátítani az újonnan megjelenõ digitális eszközök és editáló programok mûködési ismereteit A „B” tagozat végén (az „A” tagozat követelményein felül) Rendelkezzék: – Mûvészi zenei kifejezõkészséggel – Technikai elõadói kreativitással – Magas szintû kontroláló és koncentráló képességgel – A zenekari játékhoz szükséges ismeretekkel – A hangszerhez kapcsolódó széleskörû repertoárral, amely átöleli a tánczene különbözõ mûfajait A mûvészeti záróvizsga követelményei A vizsga részei A vizsga gyakorlati vizsgarészbõl áll. A vizsga tantárgya és idõtartama Szintetizátor–keybord fõtárgy „A” tagozat: minimum 10 perc „B” tagozat: minimum 15 perc A vizsga tartalma „A” tagozaton: – Ötven jazz– és tánczenei szám ismerete különbözõ stílusokban, melybõl a tanuló a vizsgabizottság választása szerint három különbözõ ritmusút elõad arranger kísérettel, amelyek nehézségi foka megfelel az alábbiaknak: slow (Smoke Gets In Your Eyes, Deep Purple), swing (I Can't Give You, Autumn Leaves), bossa–nova (The Girl From Ipanema, Wave). – Négy jazz– és tánczenei szám, melyet a tanuló zongorán, önálló bal kéz kísérettel ad elõ. – Két klasszikus elõadási darab zongorán; Bach: Kétszólamú invenciók, Bartók: Mikrokozmosz III–IV, Czerny: Etüdök op. 721., Schubert: Táncok (EMB), Chopin: Mazurkák nehézségi szintjén. „B” tagozaton: – Hatvan jazz– és tánczenei szám ismerete különbözõ stílusokban, melybõl a tanuló a vizsgabizottság választása szerint három különbözõ ritmusút elõad arranger kísérettel, amelyek nehézségi foka megfelel az alábbiaknak: slow (Misty, Stardust, Laura, Georgia On My Mind), swing (Lullalby Of Birdland, Yesterdays, How High The Moon, Take The „A” Train), bossa–nova (Blue Bossa), stb. – Négy jazz– és tánczenei szám, melyet a tanuló zongorán, önálló bal kéz kísérettel ad elõ, – Két klasszikus elõadási darab zongorán; Bach: Kétszólamú invenciók, Bartók: Mikrokozmosz III–IV, Czerny: Etüdök op. 721., Schubert: Táncok (EMB), Chopin: Mazurkák nehézségi szintjén A vizsga értékelése – megfelelés az elõírt követelményeknek, – technikai felkészültség, – helyes test– és kéztartás, – hangminõség, billentés, – pedálhasználat, – hangszerkezelés, – artikulációk és díszítések alkalmazása, – helyes ritmus és tempó, – elõadásmód, – a zenei stílus és az elõírások megvalósítása, – memória, – alkalmazkodóképesség, A tananyag feldolgozásához szükséges kötelezõ (minimális) taneszközök Megfelelõ méretû, szellõztethetõ, lehetõleg hangszigetelt, alacsony páratartalmú helyiség, amelyben az elektromos hangszerek használatához az érintésvédelmi feltételek adottak. Olyan szintetizátor–keyboard, amelynek dinamikus billentése van, minimum öt oktávos, és adottak rajta a fõbb ritmusszekciók. A szintetizátor–keyboard rendelkezzék MIDI–rendszerrel, lehessen bõvíteni RAM kártyáról vagy, floppy–lemezrõl (Roland G70, Yamaha Tyros 3), USB eszközrõl (pl. pendrive). Állítható hangszerállvány, egy állítható magasságú szék. Jó minõségû zongora vagy pianínó, esetleg súlyozott billentésû digitális zongora. Mozgatható stúdió, ahol megtalálhatók az alapfelszereltséghez tartozó berendezések: erõsítõ–berendezés, egy keverõpult és az erõsítési technikához kapcsolódó effektek, processzorok, stb., amit a nyilvános elõadásokon is lehet használni. SZÁMÍTÓGÉPES ZENE A XX. század második felében az informatikai robbanás, az elektronikus hangkeltõ eszközök és számítógépek fejlõdése nagy hatással volt a zenére is. Ez a technika megfelelõ szakmai irányítás mellett képessé teszi a tanulót új alkalmazások, új területek, lehetõségek és azok zenei következményeinek megismerésére. Az elektroakusztikus technika rendkívül gyorsan fejlõdik, ezért elsõsorban nem az eszközökbõl és programokból kell kiindulni, hanem abból az új szemléletbõl, amit ez a technika lehetõvé tesz. A számítógép és a szintetizátor olyan, jórészt felfedezetlen és felfedezésre váró eszköz, amely segít a zene mélyebb és szélesebb rétegeinek megértésében, valamint a korábbi ismeretekhez képest kitágítja a hangok és zenei folyamatok elõállításának módját és ezek érzékelését. A tantárgy tanulásának különös jelentõsége a zene belsõvé válásának felgyorsulása. Sajátossága: a hagyományos és új hangszínekkel kapcsolatos alkotói hozzáállás, a zenefelfogás nagyobb komplexitása. A számítógépes zenét fõtárgyként 2 év alapfokú hangszeres tanulmány után ajánlott elkezdeni. A zongorajáték nem követelmény, de ajánlott. A program célja – komplexen gondolkodó, önálló zenei megnyilatkozásra képes személyiség fejlesztése, aki zeneelméleti téren is megfelelõ alapképzettséggel rendelkezik – a tanuló zenei képességeinek fejlesztése a számítógépes zenei eszközök segítségével – teremtsen lehetõséget a mûvészetek közötti együttmûködésre a számítógép segítségével – helyezzen hangsúlyt a képességek fejlesztésére, a lexikális tudás kizárólagos elsajátítása mellett – legyen a tanulónak átfogó, élményszerû képe a zene szerkezetérõl, a mûvek formájáról – rendszeresen foglalkozzon a tanuló komponálással, improvizációval – erõsítse a kortárs zene iránti nyitottságot – az új számítógépes zenei alkalmazások és digitális eszközök figyelemmel kísérése és használatának önálló elsajátítása – alapvetõ akusztikai és az elektroakusztikai ismeretek elsajátítása A program feladata: – fejlessze fokozatosan zenehallgatással, kreatív kompozíciós és improvizatív feladatokkal a zenei fantáziát – nyújtson ismereteket a zeneelmélet alapvetõ szabályairól, a zenei formákról, a zene szerkezeti elemeirõl – ismertesse a hangszerelés alapvetõ szempontjait, tudnivalóit – adjon ismereteket a számítógépes zeneszerzés és hangelõállítás különbözõ területeirõl – ismertesse a szintetizátorok, a mintavevõk és effektprocesszorok felépítését és mûködését – kiemelten foglalkozzon a számítógép segítségével írott mûvek megismertetésével és elemzésével – nyújtson ismereteket az elektroakusztikus darabok elõadásának feladatairól – ismertesse az alapvetõ akusztikai és elektroakusztikai törvényszerûségeket Alapfokú évfolyamok „A” tagozat

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes